Preĝejo de Kristoreĝo (Friburgo)

La Preĝejo de Kristoreĝo en Friburgo estas novklasika preĝejo de la ĉefurbo de la kantono Friburgo en Svislando. Ĝi estas la paroĥa kirko de la eponima paroĥo kaj dediĉita al Kristo Reĝo de la Universo. Ĝi situas laŭlonge de la Perola bulvardo kaj estis konstruita inter 1951 kaj 1953.

 Arĥitekturo kaj arto 
La 15an de februaro 1943, la nove fondita paroĥo de Kristoreĝo en Friburgo, disiĝinta ĵus de la paroĥo Sankta Petro lanĉis konkurson pri la plej bona konstruprojekto por nova preĝejo. Gajnis la konkurson la arĥitekta duopo de Fernand Dumas kaj Denis Honegger kun ilia projekto titolita Rex Gloriae. Oni ne nur konstruis la preĝejon sed flanke de ĝi, du apartamentarojn, kiuj ĝis nun apartenas al la paroĥo, kiu per lupagoj gajnas monon de ĝi. Post la oficiala disiĝo disde Sankta-Petro-Paroĥo en 1947, la nova kirko povis ekkonstruiĝi. En 1951 ĝi estis ekkonstruita kaj tio daŭris ĝis 1953. La 24an de aprilo de la sekvinta jaro, ĝi estis sakraligita de la episkopo François Charrière. Memoriga plako de tio ankoraŭ nun troviĝas sur la dekstra muro, enirinte. La orgeno de la preĝejo estis inaŭgurita en la jaro 1955Eglise du Christ-Roi, Fribourg, Centre d'archive d'architecture d'histoire contemporaine, enreta ĉe : .

Arĥitekture, tiu preĝejo similas al ventumilo: tio signifas ke ĝi estas tre larĝe malfermita sur la strato kaj ke la ĥoro estas tre bone videbla de ĉiuj benkoj de la preĝejo. Ĝi havas du flankajn kapelojn, unu por la mortintoj kaj unu alia uzata dum la semajnaj mesoj, kiuj ne okazas en la granda centra preĝejo. 

Inter la artaĵoj menciindaj, estas la vitraloj modernstilaj, kiujn verkis Teodoro Strawinsky, la filo de la fama komponisto Igor Stravinski. Ili reprezentas bibliajn temojn kaj historiojn kunelektitajn kun la kardinalo Charles Journet. Armand Niquille, friburga artisto, kreis en 1954 la krucovojon de la Kristoreĝo-kirko. La hispana skulptisto Fenosa fine kreis la grandan imponan bronzan krucumitan Kriston, kiu pendumitas super la altaro. Menciindas ankaŭ ke la liturgiajn objektojn kreis Guĝi, kartvela artisto fuĝinte SovetunionLumière d'or, de bronze et d'argent, Laurent Passer, 2008.

 Diservoj 
La preĝejo ofertas ankoraŭ nuntempe ĉiutagajn diservojn de la katolika meso kaj grandajn mesojn en la germana vespere sabate kaj la franca matene dimanĉe. La komunumo estas tre vigla kaj ĉiuaĝa.

 Referencoj 

Kategorio:Friburgo
Kategorio:Kristanaj preĝejoj en Svislando